Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Paljud inimesed ei tea,
kui oluline Ilmutuse raamat teoloogilisest vaatenurgast on.
See tähendab, et võime õppida palju Jumala ja Tema loomuse kohta,
Tema reageeringute kohta ja mida Ta meilt ootab.
Võime õppida seda siis Ilmutuse raamatu põhjal.
Peame alati meeles pidama, et Ilmutuse raamatu tuum ja eesmärk
on ilmutada selle lugejale Jumalat läbi Jeesuse Kristuse isiku.
Üks asi, mida Jumala juures mõista, on see, et Jumal ei muutu.
Nagu Heebrea kirja autor ütleb:
"Jumal on see sama eile, täna ja igavesti."
See kätkeb endas kaalukat sõnumit,
sest inimesed arvavad sageli,
et Jumal on kättemaksu, viha ja kohtumõistmise Jumal.
Selline aga on Vana Testamendi Jumal.
Me aga oleme uue lepingu - Uue Testamendi rahvas.
Samas näeme peagi, et ka uue lepingu Jumal
on viha, kohtumõistmise ja kättemaksu Jumal.
Olles selle nüüd välja öelnud,
palun, et avaksite oma Piiblites Ilmutuse raamatu 8. peatüki.
Oleme siiamaani näinud,
kuidas Ilmutuse raamatus on erinevad etapid.
Erinevad osad, mille kaudu saame täieliku ilmutuse selle kohta,
mida Jumal tahab, et me lõpuaegade kohta teaksime.
Milleks?
Et võiksime püsida ustavatena ega muutuks ettevaatamatuks;
et mõistaksime, mida Jumal on tegemas
ja millised on Ta ootused me suhtes neil lõpuaegadel.
Me peame mõistma Imutuse 8. peatükki vaadates,
et seal toimub üks muutus.
Me nägime 7. peatükis, usklike ülesvõtmist.
Peale seda aga töötab Jumal väga unikaalsel moel Iisraeli rahvaga,
tuues samal ajal ka ühe muutuse maailma rahvaste sekka.
Ta tahab näha, et inimesed parandaksid meelt
oma vihkamisest, usklike tagakiusamisest
ja sellest, et nad ei mõista Jumala lepingurahva olulisust.
Kuid vaatame siis Ilmutuse 8:1.
Mäletate, esimesed 6 pitserit on avatud,
millest 6. pitser kuulutas Jumala viha tulekut.
See aga ei ilmnenud enne, kui alles nüüd - siin 8. peatükis.
Loeme Ilmutuse 8:1:
"Kui Tall avas seitsmenda pitseri,
sündis taevas vaikus ligi pooleks tunniks."
Siinkohal peaks küsima, mis oli selle vaikuse eesmärk?
Vastus on - et saada tähelepanu.
Siiani oli kõigi kuue pitseri avamine toimunud väga kiiresti
ja nüüd korraga oli vaikus.
Paus, mille eesmärgiks oli saada inimeste tähelepanu.
Milleks? Jumala kohtu märkamiseks.
Nii näeme taaskord,
et Jeesusel on kontroll kõige üle, avades neid pitsereid.
Ta avas ka 7. pitseri, peale mida oli pooletunnine vaikus
ja siis on 2. salmis öeldud:
"Ja ma nägin neid seitset inglit, kes seisid Jumala palge ees,
ning neile anti seitse pasunat."
Oleme juba rääkinud sellest,
et Piibli kontekstis esineb kahte sorti pasunaid.
On ühte sorti pasun, mida nimetatakse ka sofariks
ja mille eesmärk on aidata meil mõista Jumala eesmärke
ja seda, kuidas Ta on meie jaoks kogu varustuse valmis pannud.
Sofar on seotud Jumala varustusega.
Ilmutuse 8. peatükis aga ei räägita vist sofarist,
vaid pasunatest, mille eesmärk oli midagi teada anda.
Lugesime äsja pooletunnisest vaikusest,
mille eesmärk oli pävida tähelepanu.
Jumal valmistus siin midagi teada andma
ja see teadaanne oli seotud Tema kohtumõistmisega.
Tema hukkamõistuga nende üle, kes olid Ta hüljanud.
Vaatame Ilmutuse 8:3:
"Ning üks teine ingel tuli ja seisis altari ette"
Siin pole tegu sellise altariga, kus ohvreid ohverdati,
vaid altariga, kus suitsutati suitsutusrohte.
Näeme seda kohe hetke pärast,
et suitsutusrohtude ohverdamise ja usklike palvete vahel on oma seos.
Vaatame veelkord Ilmutuse 8:3:
"Ning üks teine ingel tuli ja seisis altari ette,
kuldne suitsutusastja käes,
ja talle anti palju suitsutusrohte,
et ta paneks neid koos kõikide pühade palvetega kuldaltarile."
Siinkohal peame taaskord küsima,
mis seos on suitsutusrohtude ja usklike palvete vahel?
Kui tunnete hästi Toorat,
siis mäletate, et suitsutusrohtude lõhn tõusis üles taevasse, Jumala poole
kui üks meelepärane lõhn.
Mida see meile ütleb?
See ütleb meile, et me palved peaks olema Jumalale meelepärased;
et me ei paluks inimlikult, vaid vaimus
ja et me palved oleks kooskõlas Jumala seaduste- ja korraldustega,
peegeldades õiget, jumalikku loomust.
Selle juures on üks oluline aspekt veel.
Mis juhtub, kui keegi segab mingi kummalise tule
suitsutusohvriga?
See toob kaasa Jumala kohtu ehk surma
nagu seda 3 Moosese raamatus näeme.
Nii peame oma palvete osas olema väga ettevaatlikud,
et me ei segaks neisse midagi,
mis oleks Jumala silmis sobimatu ja ebapuhas.
Ma palved peavad olema täis Jumala loomust,
mis peegeldub Tema seadustest.
Ilmutuse 8:3:
"...ja talle anti palju suitsutusrohte,
et ta paneks neid koos kõikide pühade palvetega kuldaltarile,
mis on trooni ees."
See troon ei peaks meid enam üllatamagi,
vaid see peaks olema selgemast selgem.
Mäletate - Ilmutuse raamat rõhutab vägagi Jumala trooni.
Olgu siinkohal taaskord öeldud,
et kogu Ilmutuse raamatu eesmärk on õpetada,
mis peab juhtuma selleks, et Jumala troon -
miski, mis on seotud Jumala valitsemisega -
et Tema troon, kohus ja meelevald saaks täita selle maailma.
See on see muutus, mis on tulemas.
Prohvetite sõnul on üks seadus,
mille kohaselt esmalt tuleb kohus ja seejärel Jumalariik.
Me näeme salmis 3,
kuidas nad seisavad Jumala trooni ees.
Ilmutuse 8:4:
"Ja suitsutusrohtude suits tõusis koos pühade palvetega
ingli käest Jumala ette."
Näeme taaskord, et kõik on Jumala ees.
Miks nii? Miks me näeme koguaeg, et kõik on Jumala ees?
Seda selleks, et õpetada lugejale,
et kõik, mis toimub 8. ja 9. peatükis,
kus on juttu
pasunate saatel kuulutatud kohtumõistmisest,
siis see kõik sünnib Jumala nõusolekul.
Muide, Tema ise on see, kes laseb neil asjadel sündida.
Tema on see, kes valitseb
ja toob esile oma kättemaksu ning kohtumõistmise,
et saada inimestelt reageeringut, mida Ta igatseb.
Räägime sellest lähemalt mõne hetke pärast.
Ilmutuse 8:5:
"Ja ingel võttis suitsutusastja ning täitis selle tulega altarilt
ja viskas ilmamaa peale,
ning sündis pikselööke ja kõuemürinaid
ja välke ja maavärinat."
Kõik need asjad, mida siin mainitakse,
on kirjas ka 2 Moosese raamatus.
Kus täpsemalt?
2 Moosese 19. ja 20. peatükkides.
Seal on juttu Jumala rahvast, iisraellastest,
kes olid Siinai mäe juures,
kus Jumal tahtis tuua esile suure muutuse.
Ta ilmutas rahvale läbi 10 käsu oma loomust
ja oma eesmärke ning ootusi oma rahva suhtes
ning korraldusi oma loodu jaoks.
Vaatame uuesti Ilmutuse 8:5.
Põhjus, miks näeme siin kõiki neid helisid ja loodusnähtuseid,
on selles, et tuua me tähelepanu samadele asjadele,
mida õpetatakse 2 Moosese raamatus.
Tähelepanu sellele, et Jumal on toomas üht muutust maailma.
Muutust oma rahvas ning nende loomuses,
et see loomus, mis valitseb taevas, saaks valitsema ka maa peal.
Ehk see läheb tagasi millegi juurde,
millest oleme juba Ilmutuse raamatu juures rääkinud
ja mis pole midagi uut.
Nii näeme me näiteks nii Hesekieli kui Jesaja raamatutes,
kuidas Jumal tahab täita selle maailma oma pühadusega.
Ehk siis, Ta tahab, et see maailm peegeldaks Tema loomust.
Vaatame edasi Ilmutuse 8:6-7:
"Ja need seitse inglit, kelle käes oli seitse pasunat,
seadsid end pasunat puhuma.
Esimene puhus pasunat
ning sündis rahet ja tuld segamini verega
ja see visati ilmamaa peale"
Enne, kui siit edasi läheme, vaatame veidi,
mis nende pasunate puhumise tulemusel sündis?
Sündis see, et Jumal tõi esile oma erineva kohtumõistmise,
mis saab alguse taevast.
Need on asjad, mida ei saa seletada teaduse kaudu.
Kui kõik need kohutavad asjad sünnivad,
pole nö tarkadel inimestel - intellektuaalidel ja teadlastel
nende kohta mingit seletust.
Miks ma nii ütlen?
Sest paljud nende seast, kes õpetavad Ilmutuse raamatut,
ütlevad, et tegu on mingi sõjaga.
Võib-olla tuumasõjaga
või inimeste vahelise konfliktiga kõige maailmas toimuva üle.
Nii püüavad nad leida maist, teaduslikku ja inimlikku selgitust
kõigele toimuvale.
Sellele aga pole mingit inimlikku selgitust,
sest ühtegi neist asjadest pole varem sündinud.
Miks ma seda rõhutan?
Taaskord, läbi aegade on olnud inimesi,
kes väidavad, et kõik see, millest siin täna loeme,
on juba toimunud ja minevikus.
Kuid las ma küsida te käest.
Millal kusagil ajaloos
oleme me näinud selliseid asju sündimas?
Taevast tulevat rahet, mis on segatud tule- ja verega
ja mis langeb maa peale.
Ja vaadake, mida 7. salmis veel öeldakse:
"...ja kolmandik puudest ning kõik haljas rohi põles ära."
Seda aga pole varem juhtunud.
See on miski, mis saab toimuma tulevikus
ja ma julgen arvata, et üldse mitte kauges tulevikus.
Enne, kui siit edasi läheme, peame mõistma
nende pasunate puhumisele järgnevate kohtumõistmiste olemust.
Üks asi, mis saab korduma ikka ja jälle
ja mida näeme nii täna, kui edasistes saadetes,
on number 1/3.
Miks nii?
1/3 viitab mitteterviklikkusele
ja nii näeme siin ka Jumala osalist ning mitte kõikehõlmavat viha,
mis tuleb ilmsiks mitu peatükki hiljem,
Ilmutuse 16. ja 17. peatükkides.
Praegu aga räägime nö pasunate kohtumõistmistest,
mis esindavad Jumala osalist kohtumõistmist,
mitte Tema täit kättemaksu ja kõikehõlmavat viha.
Hetkel on tegu vaid osalise looga,
mille eesmärgiks on tuua esile meeleparandust.
Kui oleks mõni muu moodus,
mille kaudu Jumal saaks panna suure hulga inimesi
pöörduma Ta poole, võtma Ta vastu ja uskuma Temasse,
siis Ta ka teeks seda.
Kuid sellist moodust pole ja nii jääbki vaid kohtumõistmine.
Me näeme ka läbi kogu Iisraeli ajaloo,
et kui Jumal mõistis Iisraeli üle kohut,
siis nad parandasid meelt
ja toimus üks vaimulik muutus, mis oli Jumalale meelepärane.
Piiblis on öeldud, et Jumal ei tee vahet inimeste vahel,
mistõttu Ta ei toimi ka erinevate rahvastega erinevalt.
Iisrael on lihtsalt eraldatud kui eeskujuks kõigile rahvastele.
Nägime siis siin, kuidas 1/3 puudest ja haljast rohust põles ära.
Kuid läheme edasi 8. salmi juurde,
kus me näeme, et teine ingel on valmis oma pasunat puhuma.
Siin on öeldud:
"Teine ingel puhus pasunat
ning otsekui suur tules põlev mägi visati merre"
On midagi sellist kunagi juhtunud?
Ja vaadake, mis on selle tulemus. See on midagi väga unikaalset.
"...ning kolmandik merd muutus vereks."
1/3 kõigist ookeanidest muutus vereks.
Ilmutuse 8:9:
"Ja kolmandik mereloomi, kel hing sees, suri ära,
ja kolmandik laevu läks põhja."
Mõelge, mis oleks selle kõige tulemus?
1/3 puudest on hävitatud ja haljast rohtu pole ka mõnda aega.
Ja siis selgub, et 1/3 meredest muutub vereks
ja 1/3 kõigist nende elukatest surevad.
Muide, mõistate te,
et väga suur hulk inimesi saavad oma toidu merest.
Kuid lisaks sellele
saavad ka 1/3 kõigist maailma laevadest hävitatud.
Mis saab veetranspordist
ja erinevate kaupade transpordist ühest kohast teise?
Nagu te teate, ma elan Iisraelis.
Muide, kõige tihedama tegevusega sadama lähedal.
Nii näeme me iga päev,
kuidas suurel hulgal laevu tuleb ja läheb.
Ja kui sadam on hingamispäeval kinni,
koguneb neid sinna suur hulk - 15-20 laeva,
oodates võimalust sadamasse randuda.
Kui Iisraelil aga poleks neid kaubalaevu,
siis me elaks vast 1-2 päeva ja toidupoed oleks tühjad.
Kuid selle ettekuulutuse kohaselt hävib 1/3 laevu vaid hetkega
ja see toob kaasa tohutu katastroofi kõigi maailma rahvaste jaoks,
püüdes samas kõigi inimeste tähelepanu.
Läheme edasi Ilmutuse 8:10, kus puhutakse kolmandat pasunat.
"Kolmas ingel puhus pasunat ning taevast kukkus maha suur täht"
Selle salmi tõlkes kasutataksegi sageli sõna "täht",
mida piibellikus keeles võiks samas tõlkida ka:
planeet, meteoriit, komeet või midagi muud veel.
Ehk siis, siin räägitakse ühest taevakehast.
See võib olla väike või suur või mis iganes.
Me teame selle taevakeha kohta, et see oli suur ja põles kui tõrvik
ja see kukkus...
Taaskord, kuidas seda seletada?
Kui seda sõna sõnalt võtta, siis sellele pole inimlikku selgitust
ja see on igati OK, sest Jumal ise tegutseb.
Kõik need asjad sünnivad vaid selleks,
et me mõistaks, et Jumal on olemas
ja et Ta ilmutab end inimestele.
Siin ei olegi muud seletada.
"...ning kukkus kolmandiku jõgede ja veeallikate peale."
Sel tähel oli ka nimi.
Nimi aga võrdub omadustega ja peagi me ka näeme, mis need olid.
"Tähe nimi oli Koirohi."
Mida koirohi endast kujutab?
Piibliõpetlased ütlevad, et koirohtu seostatakse surmaga
ja see on ka hästi, hästi kibe.
Miks?
Sest surmaga on raske leppida.
Nii et me näeme siin, et selle tähe nimi oli Koirohi
ja "kolmandik vetest muutus koirohuks
ning palju inimesi suri vee kätte, sest see oli läinud mõruks."
Mõelge nüüd - taimestiku puudus.
1/3 puudest on hävitatud. Nii nagu rohi ja muu taimestikki.
Me näeme, kuidas 1/3 vee elanikest on surnud;
1/3 kõigist laevadest hävitatud
ja nüüd me näeme, kuidas ka 1/3 puhtast veest on rikutud.
Ja mis on selle kõige tulemuseks? Surm.
Paljud küsivad selle peale: "Kas Jumal tõesti teeks midagi sellist?
Püha ja armastav Jumal?"
Jah, sest Jumal armastab õigust ja õiglust.
Jumal on püha Jumal ja Ta ei talu pattu.
Jah, Ta lepitab ja lunastab meid sellest,
aga probleem on selles,
et maailm ei reageeri sellele lunastusele.
Nad eiravad Jumala varustust ja Jumal on selle peale pahane.
Nii tulebki ta kohtumõistmine selliste kogemuste kaudu esile.
Vaatame edasi Ilmutuse 8:12:
"Neljas ingel puhus pasunat
ning kustutati kolmandik päikest ja kolmandik kuud ja kolmandik tähti,
nii et kolmandik neist pimeneks
ja kolmandik päeva ei paistaks ja ööd nõndasamuti."
Kuidas seda mõista?
On sellele mingit inimlikku selgitust?
Kas teadlased suudaks seda seletada?
Ei suuda.
Miks?
Tänu Jumalale.
Me peame meeles pidama,
et üks Jumala nimedest on: "Jumal, kes on üle kõige".
See on üks Ta pühadest nimedest
ja tähendab, et Ta on piiramatu ja Teda ei saa kuhugile kasti suruda.
Ükski inimlik seletus ei suudaks selgitada, kes Ta on
ja mida Ta suudab.
Ja just seda püüabki Jumal inimestele selgeks teha -
seda, et Ta on üle kõige ja väärt meie ülistust.
Mida meie siis tegema peame?
Mäletate, nägime Ilm. 7. peatükis usukogukonna kohta,
et ajal, mil Jumala kohtuotsused hakkavad kuju võtma,
on meile tõotatud, et me ei saa kogema ja nägema Jumala viha.
Me oleme selleks ajaks siit juba läinud.
Samas me aga teame, et Iisrael on pitseeritud selleks ajaks.
See on kui killuke sellest, mida nägime Egiptuses sündivat,
kus katkud ja Jumala nuhtlused langesid Egiptuse peale,
aga kus juudid jäid neist puutumata.
Ehk siis, me näeme siin,
kuidas 1/3 päikesest, kuust ja tähtedest pimenesid.
Vaatame Ilmutuse 8:13:
"Ja ma nägin ja kuulsin üht kotkast keset taevast lendamas
ning suure häälega hüüdmas:
Häda, häda, häda"
Tegu on heebreakeelse väljendiga,
mille tähendus kreeka keeles on üsna sarnane.
Inglise keeles tõlgitakse seda: "Häda teile!" või "Kohutav tagajärg."
Millele see viitab?
Sõna "häda" viitab sellele, et on vaja üht muutust.
Las ma tuua ühe näite, et aidata seda sõna paremini mõista.
Toon ühtpidi ühe teise sõna mängu, aga see on sõnademäng.
Miks ma seda ütlen?
Kujutage ette, et istute hobuse seljas,
mis kappab täiel kiirusel,
jõudes kalju servani.
Ta jõuab punkti, millele järgneb ainult langus.
Mida te ütlete sellele hobusele?
"Pruuu!" ehk "Stop!"
Kui hobune ei peatuks, oleks sel kohutavad tagajärjed.
Nii et sõna "häda" tähendab piibellikus mõttes seda,
et kui muutust ei toimu,
saavad sel olema kohutavad tagajärjed.
Kui see, kuhu oleme teel, ei lõppe, on sel kohutavad tagajärjed.
See on see, mida Jumal mõtleb, kui ütleb: "Häda teile!"
Ilmutuse 8:13 on aga siis öeldud: Häda, häda, häda"
ehk: "Siin on üht väga suurt muutust vaja!"
Sest kui mitte, on tulemuseks katastroof.
Siinne ingel lendas kui kotkas keset taevast
ja hüüdis: Häda, häda, häda"
Kellele?
Mäletate, Ilmutuse raamatus on kahte sorti inimesi
ja sel pole mingit pistmist sellega, kus nad füüsiliselt on.
On need, kes asuvad taevastes paikades
ehk siis need, kes alistuvad Jumala seadustele
ja elavad Tema tõdede järgi.
Kuid on ka teine punt, kes asub maa peal.
Nii on see kolmekordne hüüe "Häda!" mõeldud neile, kes elavad maa peal.
Häda neile "nende kolme ingli pasunahääle pärast,
kes alles hakkavad pasunat puhuma!”
Nii et sellest pole mingit pääsu.
Pääseaeg peitus veel Ilmutuse 7:9,
kus valitses õnnis lootus usklike ülesvõtmiseks.
Need, kes sellest ilma jäid, peavad läbima veel ühe ajaperioodi,
kus tulevad esile erinevad Jumalalt saadetud hukatused
ja lõppeks Tema viha, mis neelab kogu maailma.
Miks?
Näeme edaspidistes peatükkides, et need asjad sünnivad selleks,
et Jumal saaks õpetada inimestele, et Ta on püha
ega kiida heaks nende eluviisi, soovides muutust.
Millist muutust?
Tõeline muutus saab alguse meeleparandusest.
Seega peame küsima endilt:
kui Jumal ilmutab end täiuslikul moel
ja seda pole võimalik muul moel selgitada,
kui et need ilmingud on Jumalast,
siis küsimus on,
kas inimesed pöörduvad Jumala poole ja parandavad meelt
või nad jätkavad oma südame paadumuses.
See on küsimus, millele igaüks meist peab ise vastama.
Mida varem õige otsuse teeme, seda parem.
Tänaseks kõik.
Olge rikkalikult õnnistatud ja näeme taas!
Loodetavasti oli teile tänasest saatest kasu
ja jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas